**Χριστούγεννα στο σπίτι**

Αυτά τα Χριστούγεννα θα είναι διαφορετικά. Θα τα γιορτάσουμε οικογενειακά στο σπίτι. Για να μην είναι οι μέρες ίδιες λόγω του εγκλεισμού μπορείτε να δημιουργήσετε ένα πρόγραμμα με διάφορες δραστηριότητες για κάθε μέρα για να νιώσουν και τα παιδιά το πνεύμα των Χριστουγέννων.

Επιχείρηση: Χριστουγεννιάτικο δέντρο (για όσους δεν έχετε προλάβει να στολίσετε χριστουγεννιάτικο δέντρο)

Κάντε την υπόθεση Χριστουγεννιάτικο δέντρο αυστηρώς οικογενειακή. Δώστε στα παιδιά τον πιο ενεργό ρόλο ακόμα και αν αυτό σημαίνει ότι το αποτέλεσμα θα συμφωνεί απόλυτα με την αισθητική σας. Κατά τη διάρκεια του στολισμού βάλτε χριστουγεννιάτικα τραγούδια για να γίνει η ατμόσφαιρα ακόμα πιο εορταστική. Ενώ αν καταφέρετε παράλληλα να ψήνετε κουλουράκια και να μοσχοβολάει το σπίτι τότε αυτή η μέρα θα γίνει ακόμα πιο μοναδική στις αναμνήσεις των παιδιών σας. Ανοίγοντας τα κουτιά με τις μπάλες θυμηθείτε τις αγαπημένες σας από τους περασμένους στολισμούς, τα στολίδια που φτιάξατε όλη μαζί σαν οικογένεια δίνοντας στα παιδιά την αίσθηση της ασφάλειας και της οικειότητας της ξεχωριστής μέρας που επαναλαμβάνετε μια φορά το χρόνο και σας δένει μοναδικά.

14 Δραστηριότητες για την περίοδο των Χριστουγέννων

1. **Η ώρα της ταινίας (movie time)**

Ταινίες όπως: Μόνος στο σπίτι, Πολικό εξπρές, Ο κατεργάρης των Χριστουγέννων και Μία Χριστουγεννιάτικη ιστορία.

Αυτές είναι μόνο κάποιες από τις πιο χαρακτηριστικές χριστουγεννιάτικες ταινίες που ίσως να έχετε δει και εσείς ως παιδί και είναι μια υπέροχη ευκαιρία να ξανά δείτε αυτές τις μέρες με τα παιδιά. Κλείστε τα φώτα, ανάψτε τα λαμπάκια του χριστουγεννιάτικου δέντρου, φτιάξτε ποπ κορν και άλλες λιχουδιές. Η ώρα της ταινίας έφτασε.

1. **Κατασκευές με πολύ χρυσόσκονη**

Χριστούγεννα και κατασκευές πάνε μαζί. Πάρτε ψαλίδι, κόλα, γυαλιστερά χαρτόνια, και χρυσόσκονη και αφήστε τι φαντασία σας ελεύθερη. Μπορείτε να φτιάξετε διάφορες χριστουγεννιάτικες κάρτες για τα αγαπημένα σας πρόσωπα.

1. **Μπισκότα, τάρανδοι και αγγελάκια**

Φτιάξτε χριστουγεννιάτικα μπισκότα με χριστουγεννιάτικες κουπ ατ. Αφήστε τα παιδιά να δοκιμάσουν ακόμα και αν δεν τα καταφέρνουν τέλεια και ενθαρρύνετε τα συνεχώς. Συνοδέψτε τα μπισκότα με ζεστή σοκολάτα και ζήστε ένα ζεστό απόγευμα στο πνεύμα των Χριστουγέννων.

1. **Παιχνίδια τότε και τώρα**

Τα παιδιά λατρεύουν τις ιστορίες και καταλαβαίνουν πότε είναι αληθινές. Θυμηθείτε τα δικά σας δώρα που σας είχε φέρει ο Άγιος Βασίλης όταν ήσασταν μικροί και περιγράψτε στα παιδιά με κάθε λεπτομέρεια. Εξηγήστε τους τι σημαίνει για εσάς και γιατί ήταν ξεχωριστά και κάντε μια συζήτηση για το σήμερα και το τότε μέσα από τα δικά τους αγαπημένα παιχνίδια.

1. **Ραντεβού για παραμύθια**

Διαβάστε κάθε μέρα και από μια διαφορετική χριστουγεννιάτικη ιστορία ανάλογα με την ηλικία του παιδιού πριν το μεσημεριανό ύπνο ή μετά το φαγητό για να χαλαρώσει πριν ξεκινήσει το διάβασμα. Εντάξτε το στο πρόγραμμα σας.

1. **Ρίξτε το στο τραγούδι**

Δημιουργήστε μια ζώνη χριστουγεννιάτικων τραγουδιών και τραγουδήστε μαζί αγαπημένα χριστουγεννιάτικα τραγούδια. Προσπαθήστε να συνοδεύσετε το τραγούδι με παιδικά μουσικά όργανα που πιθανόν να υπάρχουν στο σπίτι όπως ξυλόφωνα, φλογέρες, παιδικές κιθάρες κτλ .

1. **Σχεδιάστε μια κόκκινη και μια πράσινη μέρα**

Αποφασίστε μια μέρα να ντυθείτε … Χριστούγεννα. Φορέστε μόνο κόκκινα και πράσινα ρούχα. Παίξτε μόνο με κόκκινα και πράσινα παιχνίδια, φτιάξτε χειροτεχνίες με κόκκινα και πράσινα υλικά και χαρτόνια. Τα παιδιά θα το λατρέψουν.

1. **Οργανώστε ένα χριστουγεννιάτικο κυνήγι θησαυρού**

Οργανώστε στο σαλόνι ένα κυνήγι θησαυρού με χριστουγεννιάτικο πνεύμα. Όσο για το έπαθλο, αρκεί μια χριστουγεννιάτικη λιχουδιά.

1. **Στη γειτονία για κατασκοπεία**

Φορέστε τα πιο ζεστά σας ρούχα, στείλτε τον αριθμό 6 και κάντε μια βόλτα στη γειτονία σας για να χαζέψετε τα φωτάκια και τους στολισμούς των σπιτιών. Βαθμολογήστε μαζί την καλύτερη εμφάνιση και πάρτε ιδέες για να τις εφαρμόσετε μέσα στο σπίτι.

1. **Χριστούγεννα με σαγιονάρες**

Πάντα προκαλεί εντύπωση στα παιδιά η διαφορά της ώρας και των εποχών που έχουμε με άλλους ηπείρους. Δεν υπάρχει παιδί που να μην μένει με το στόμα ανοιχτό όταν διαβάζει, βλέπει Άγιο Βασίλη με σαγιονάρες, χαβανέζικα πουκάμισα αλλά και οικογένειες στην Αυστραλία να υποδέχονται τον νέο χρόνο στη παραλία. Βρείτε υλικό και χρησιμοποιήστε την αφορμή για να μιλήσετε για διαφορετικές χώρες και πολιτισμούς.

1. **Όχι GIF, μόνο κάρτες**

Στην εποχή των emails, skype, και των couriers οι περισσότεροι έχουμε αφήσει το παραδοσιακό ταχυδρομείο πίσω μας. Ειδικά τα Χριστούγεννα το να στέλνεις μια κάρτα έχει μια διαδικασία που μπορούμε να επαναφέρουμε στη ζωή μας. Επιλέγουμε σε μία λίστα τους συγγενείς και φίλους που θα στείλουμε μια κάρτα. Γράφουμε όλοι η οικογένεια μια ευχή ή μια ζωγραφιά, γράφουμε τις συστάσεις στο φάκελο και πάμε στο ταχυδρομείο. Σε μία εποχή που όλα γίνονται γρήγορα η αίσθηση αυτή του προγραμματισμού και της αναμονής θα δείξει στα παιδιά πως υπάρχουν και άλλοι ίσως πιο ουσιαστικοί τρόποι επικοινωνίας.

1. **Πείτε «ναι» στη νοσταλγία**

Χρησιμοποιήστε κάθε αφορμή που σας δίνετε να γυρίσετε πίσω το χρόνο και να συλλέξετε τις δικές σας στιγμές μέσα στην οικογένεια σας από τα Χριστούγεννα της παιδικής ηλικίας. Εκεί που κάποιες φορές νιώθετε ότι δεν έχετε θέμα συζήτησης με τα παιδιά σας, θα δείτε πόσο θα θέλουν να συμμετέχουν στις διηγήσεις σας να μάθουν τι δέντρο στολίζατε, πως ήταν τα στολίδια σας, αν λέγατε κάλαντα ή τι δώρο παίρνατε.

1. **Κρατήστε ημερολόγιο**

Ακόμα και αν δεν είστε ο τύπος που κρατάει ημερολόγιο, μπορείτε να το κάνετε μια φορά το χρόνο, σημειώνοντας τις σημαντικότερες στιγμές των παιδιών σας αλλά και τα πιο ξεχωριστά στιγμιότυπα από τις φετινές σας γιορτές. Μετά από κάποια χρόνια «το τετράδιο» αυτό θα είναι πολύτιμο για την οικογένεια σας καθώς θα ταξιδεύει τα παιδιά σας, στα Χριστούγεννα της παιδικής τους ηλικίας. Θα δένει όλες τις γιορτές που περάσατε μαζί σε μια συνέχεια και θα τους κάνει να νιώθουν συναισθηματικά ασφαλείς.

1. **Στρωματσάδα**

Δεν υπάρχει παιδί που θα προσπεράσει αυτή την ιδέα. Αν όλη τη χρονιά ήμαστε στα μάτια τους οι γονείς με τους κανόνες και το αυστηρό πρόγραμμα ύπνου στα κρεβάτια τους, τώρα κάνουμε την έκπληξη οργανώνοντας μια βραδιά που θα τους μείνει αξέχαστη. Τα φώτα από το χριστουγεννιάτικο δέντρο, το αναμμένο τζάκι, οι μαξιλάρες στο πάτωμα σε μια μοναδική νύχτα. Διαβάζουμε χριστουγεννιάτικες ιστορίες ή συζητάμε για την ταινία που είδαμε πριν. Αν μπορούμε να συνδυάσουμε τη βραδιά με χριστουγεννιάτικες πιτζάμες που θα φιλάμε για κάθε περίσταση, ακόμα καλύτερα.

Η Κοινωνική Λειτουργός

Μαρκουζάνη Ελένη

Βιβλιογραφία

<https://www.nannuka.com/el/blog/magika-xristougenna-oikogeneia-idees/>